Raistų liepa
56°17′20″š. pl. 23°07′28″r. ilg.﻿ / ﻿56.28898°š. pl. 23.12443°r. ilg.﻿ / 56.28898; 23.12443 Raistų liepa – išskirtinė liepa, valstybinės reikšmės botaninis gamtos paveldo objektas Joniškio rajone, Gaižaičių seniūnijoje, Raistų kaime, buvusioje dvarvietėje, apie 150 m į rytus nuo kelio  1610  Dargiai–Jankūnai–Martyniškiai , vakariniame Švėtės krante. Priklauso Joniškio miškų urėdijos Žagarės girininkijos (166 kv.) teritorijai. Medis paskelbtas valstybės saugomu 2002 m. Liepa dvikamienė, auga privačioje sodyboje, prie ūkinių pastatų. Išlikusi apsauginė tvorelė, informacinių nuorodų nėra. Šalia šios liepos yra kita įspūdinga liepa, kurios kamieno apimtis virš 3 m. Toje pačioje sodyboje augo saugomas Raistų ąžuolas (sunykęs).